cyanic-selkie/wikianc huggingface dataset:
Vikavirtasuojakytkin
Henkilösuojaus
Vikavirtasuoja soveltuu henkilösuojaukseen toisin kuin sulake tai johdonsuojakatkaisija, joiden laukaisuvirrat ovat huomattavasti suuremmat. Tämän vuoksi nykyiset rakennusmääräykset edellyttävätkin vikavirtasuojien asennusta uudiskohteissa kaikkiin kodin pistorasioihin (paitsi tietyt erityispistorasiat) sekä muun muassa korroosiolle alttiisiin tiloihin ja rakennustyömaille (vaaditaan ulkokäytössä 32 A nimellisvirtaan asti, eli Suomessa kaikkiin yksivaiheisiin pistorasioihin ja 32 A kolmivaihepistorasioihin). Vuonna 2017 voimaan tulleiden määräysten mukaan vikavirtasuoja vaaditaan myös asuntojen valaistusryhmiltä, myös asuntojen ulkovaloilta. Vanhoihin rakennuksiin se on rakennettava kosteisiin ja märkiin tiloihin muutostöiden yhteydessä.
Vikavirtasuojakytkintä käytetään aina sulakkeen tai johdonsuojakatkaisijan kanssa toimivana lisäsuojana, sillä vikavirtasuoja ei laukea nolla- ja vaihejohtimen välisessä oikosulussa eikä ylikuormitustilanteessa, koska menevä ja tuleva virta pysyvät näissä tapauksissa keskenään samansuuruisina. On olemassa myös yhdysrakenteisia johdonsuojakatkaisija-vikavirtasuojia, joita käyttämällä voidaan säästää hieman tilaa sähkökeskuksessa.
Käyttö ja valinta
Vikavirtasuojakytkimessä on tavallisesti testaus- ja nollauskytkimet. Testauskytkimellä (T, TEST) tarkastetaan vikavirtasuojan toiminta valmistajan ilmoittaman ajan välein, ja nollauskytkimellä (R, ON, RESET) vikavirtasuoja palautetaan vikatilanteen poistuttua tai testauksen jälkeen takaisin toimintaan. Mikäli vikavirtasuoja laukeaa heti uudelleen, on laitteisto tarkastettava erityisen huolellisesti.
Tavallisiin pistorasioihin liitettävät mallit ovat aina korkeintaan 30 mA virrasta laukeavia ja soveltuvat siis henkilösuojaukseen.
Agda Blom
Agda Eugenia Blom (19. heinäkuuta 1864 Uusikaupunki – 29. elokuuta 1929 Helsinki ) oli suomalainen veistonopettaja. Blom työskenteli ensin käsityönopettajana Uudessakaupungissa. Vuonna 1889 hän siirtyi apuopettajaksi Vera Hjeltin Pedagogiska Slöjdanstalteniin ja 1892 perusti kaupunkiin oman veistokoulun.
Ura
Blom toimi Uudenkaupungin kansakouluissa käsityönopettajana vuoteen 1889. Tällöin hän sai eron virastaan siirtyäkseen apuopettajaksi Vera Hjeltin vuonna 1885 perustamaan Pedagogiska Slöjdanstalteniin, josta hän myös valmistui veistonopettajaksi.
Vuonna 1892 hän perusti Helsinkiin oman Agda Blomin veistokoulunsa. Ensin Bulevardi 28:ssa ja myöhemmin Erottajankatu 19:ssä toimineessa veistokoulussa oppilaina oli aikuisia sekä lapsia, kymmenen ensimmäisen toimintavuoden mittaan yhteensä 2 156 oppilasta. Koulusta tuli tunnettu siitä, että tytötkin saivat siellä opetusta eri välineiden käsittelyyn. Koulu toimi 1920-luvulle saakka. Arvostetun koulun oppilaana oli muun muassa tuleva veistonopettaja ja Naisasialiitto Unionin aktiivinen jäsen Helmi Tengén. Elämänsä aikana Blomin arvioitiin opettaneen 12 000 oppilasta.
Elämä
Agda Blom eli lapsuutensa ja nuoruutensa Blomin kauppiasperheessä Uudessakaupungissa. Hän oli kiinnostunut purjehduksesta ja sai siinä menestystä. Blom purjehti Loveley ja Wampo -nimisillä purjeveneillään. Hän pääsi Uudenkaupungin purjehdusseuran jäseneksi vuonna 1901, muutamaa vuotta ennen kuin seura alkoi ottamaan virallisesti naisia jäsenikseen. Agda Blom ei koskaan perustanut perhettä, ja hän kuoli 69-vuotiaana Eiran sairaalassa vuonna 1929.
Muuta
Vuonna 2010 suljetussa Helsingin Koulumuseossa oli Agda Blomin mukaan nimetty opetus- ja työpajatila.
Willam Sulky
Willam Sulky on italialaisen C. M. Casalinin valmistama kolmipyöräinen kääpiöauto. Sitä valmistettiin vuosien 1969 ja 1980 välillä Piacenzassa.
Sulkyn huono teho/paino-suhde teki siitä hitaan ja huonon ajettavan. Siinä on mopojen tavoin yksi etuvalo.
Etruskien kaupungit
pienoiskuva|Etruskien tärkeimmät kaupungit. Etruskien kaupungit olivat itsenäisiä kaupunkivaltioita, joista tärkeimmät muodostivat 12 kaupungin liiton, ns. dodekapoliin. Kaupunkiliitolla oli yhteinen pyhäkkö Fanum Voltumnaessa lähellä Volsiniita.
Useat lähteet viittaavat etruskien ydinalueen Etrurian ”kahdentoista kansan” liittoon, joka oli perustettu uskonnollisia tarkoituksia varten, mutta jolla oli myös selviä poliittisia päämääriä. Liiton kaupunkien edustajat tapasivat vuosittain Volsiniin Fanum Voltumnaessa Voltumna-jumalan pyhäkössä. Pyhäkön tarkka sijainti ei ole tiedossa, mutta se on saattanut sijaita jossain lähellä nykyistä Orvietoa. Liiton kahdestatoista kansasta ei ole olemassa virallista luetteloa. Luultavasti kansat tulivat kuitenkin seuraavista suurista kaupungeista: Caere, Tarquinii, Vulci, Rusellae, Vetulonia, Populonia, Veii, Volsinii, Clusium, Perusia, Cortona, Arretium, Faesulae ja Volaterrae. Myös Campaniassa ja pohjois-Italiassa on ilmeisesti ollut vastaavia liittoumia, mutta niiden jäsenkaupungeista ei ole tarkempaa tietoa.
Kaupunkiliiton ja sen jäsenkaupunkien virkamiesten nimitykset tunnetaan, mutta heidän tarkempi toimenkuvansa on epävarma. Lauchme (latinaksi lucumo) oli etruskien nimitys kaupunkivaltion kuninkaalle. Liittouman puhemiehen nimike oli zilath rasnal (latinaksi praetor Etruriae), joka merkitsi suunnilleen ”Etrurian tuomari”.
Luettelo etruskikaupungeista
Seuraavassa taulukossa on listattu ne etruskikaupungit, jotka on yleensä laskettu etruskien 12 kaupungin kaupunkiliittoon. Lisäksi mukana ovat myös muut kaupungit, jotka ovat etruskien perustamia tai joiden asukkaat ovat olleet suurimmaksi osaksi etruskeja.
Erika Stefani
pienoiskuva Erika Stefani (s. 1971 Valdagno) on italialainen poliitikko ja juristi. Hän toimii alue- ja itsehallintoasiain ministerinä Conten hallituksessa. Stefani edustaa Pohjoisen liittoa.
Stefani on ollut senaattori vuodesta 2013.
Erika Stefani on opiskellut oikeustiedettä Padovan yliopistossa.
Maaherrantien silta
Maaherrantien silta oli Vantaanjoen ylittänyt rautatiesilta Viikinmäen ja Veräjämäen osa-alueilla Helsingissä. Niittausmenetelmällä rakennettu teräksinen ristikkosilta rakennettiin alun perin Herttoniemen satamarataa varten. Satamaradan tavaraliikenne päättyi vuonna 1992, mutta sen jälkeen osa radasta toimi vielä huoltoraideyhteytenä, jota pitkin kuljetettiin muun muassa metrojunayksiköitä Roihupellon varikolle. Lisäksi sillassa oli kevyelle liikenteelle tarkoitettu alempi siltataso.
Purku
Maaherrantien sillan hyödyntämistä Raide-Jokerin reitissä tutkittiin, mutta se osoittautui huonokuntoiseksi ja liian kapeaksi raitiotielle. Sillan säilyttämisen puolesta perustettiin kansalaisaloite. Siltaa kutsuttiin muun muassa ”Oulunkylän maamerkiksi, joka kuuluu Vantaanjokeen”. Sillan siirtäminen olisi kuitenkin ollut kallista ja vaikeaa.
Siltaa alettiin purkaa lokakuussa 2020, kun sen eteläpuolelle valmistui kevyelle liikenteelle sivusuunnassa kaareutuva Tulvaniitynsilta. Ensimmäisessä vaiheessa purettiin alempi kevyen liikenteen taso, ja kokonaisuudessaan silta purettiin maaliskuussa 2021. Raide-Jokeria varten rakennettiin Vantaanjoen yli uusi pikaraitiosilta, jossa on myös pyöräilykaistat.
Carlo Tacchini
Carlo Tacchini (s. 25. tammikuuta 1995 Verbania) on italialainen ratameloja. Hän edusti Italiaa Rio de Janeiron kesäolympialaisissa 2016 ollen kanadalaisyksikön 200 metrillä 15:s ja 1 000 metrillä seitsemäs. Tacchini on saavuttanut 500 metrin kanadalaisyksikössä MM-hopeaa Račicessa 2017 ja MM-pronssia Kööpenhaminassa 2021. EM-kilpailuista hänellä on Belgradista 2018 kaksi pronssia kanadalaisyksikön 1 000 ja 5 000 metreiltä sekä Poznańista 2021 yksi pronssi kanadalaisyksikön 5 000 metriltä.
Armas E. Turunen
Eero Armas Turunen (8. huhtikuuta 1886 Kuopio – 23. huhtikuuta 1909 Viipuri) oli suomalainen näytelmäkirjailija ja kääntäjä. Turunen käytti myös nimimerkkejä A.T. ja Suru.
Turusen vanhemmat olivat räätäli Eero Juho Turunen ja Anna Elisabet Ruotsalainen. Hän kävi Viipurin klassillista lyseota 1897-1903.
Autoetu
Autoetu on palkansaajan ja työnantajan välinen sopimus työnantajan omistaman tai hallinnoiman auton, niin sanotun työsuhdeauton, käytöstä. Autoedun saaja ajaa autolla työ- ja yksityisajoja. Myös muunlaiset sopimukset auton käytöstä ovat mahdollisia.
Autoetu jaetaan pääsääntöisesti kahteen luokkaan: vapaa autoetu ja käyttöetu. Vapaassa autoedussa työnantaja huolehtii kaikista auton käyttöön liittyvistä kustannuksista, kuten polttonesteistä, vakuutuksista, veroista, huolloista ja korjauksista. Käyttöedussa auton käyttäjä maksaa yksityisajojensa polttoainekustannukset.
Autoetu on palkanlisä ja siten verotettava etu. Autolle lasketaan verotusarvo verohallinnon kulloinkin voimassa olevan laskentamallin mukaisesti. Sen mukaan palkansaaja maksaa edustansa veroa palkanmaksun yhteydessä. Verotusarvo lisätään rahapalkan päälle. Se nostaa bruttotuloja ja siksi myös tuloveroprosenttia. Auton verotusarvon pienentäminen on mahdollista, jos vuosittaiset työ- ja yksityisajomäärät ylittävät tai alittavat erikseen määritellyn vuosittaisen ajomäärän. Nämä muutokset pitää sopia verottajan kanssa erikseen. Muutosten haku edellyttää tarkan ajopäiväkirjan ylläpitoa.
Monissa yrityksissä autoetu on tarkkaan määritelty työntekijän aseman mukaan. Määritelmä sisältää usein auton hintarajat ja jopa listan hyväksytyistä automerkeistä ja -malleista. Auton omistaa työnantaja tai ulkopuolinen leasing-yhtiö. Usein autoetuautoa kutsutaan myös puhekielessä leasing-autoksi.
Svalbardposten
Svalbardposten on norjalainen viikkolehti. Sitä julkaistaan Longyearbyenissä, Huippuvuorilla ja painetaan manner-Norjan Tromssassa. Lehden ensimmäinen numero ilmestyi vuoden 1948 marraskuussa. Ilmestymispäivänä toimii perjantai ja lehti ilmestyy A4-koossa. Vuonna 1997 lehdelle avattiin omat internetsivut.
Renault R.S.17
Renault R.S.17 on Formula 1 -talli Renaultin käyttämä auto kaudella 2017. Autolla kilpailevat Saksasaksalainen Nico Hülkenberg ja brittiläinen Jolyon Palmer. Testikuljettajana toimii Sergei Sirotkin.
PUBG Mobile
PUBG Mobile, eli PlayerUnknown’s Battlegrounds Mobile, on Tencent Gamesin vuonna 2018 julkaisema battle royale -mobiilipeli. Peli pohjautuu PlayerUnknown’s Battlegrounds -tietokonepeliin, ja sen kaava on samanlainen kuin alkuperäisen pelin.
PUBG Mobile ilmestyi mobiililaitteille maailmanlaajuisesti 19. maaliskuuta vuonna 2018. Peli on saatavilla usealla eri kielellä, mutta sitä ei ole käännetty suomeksi.
Pelaaminen
PUBG Mobile on battle royale -tyylinen ammunta- ja moninpeli, jossa 100 pelaajaa laskeutuu rajatulle alueelle, joka pienenee pelin edetessä. Peliä voi pelata soolona, duona tai neljän hengen joukkueessa. Pelin tarkoitus on eliminoida vihollisia ja olla viimeisenä hengissä oleva pelaaja tai joukkue. Peli sisältää paljon erilaisia aseita, kulkuneuvoja ja muita apuvälineitä, joiden avulla on mahdollista voittaa.
Pelissä on mahdollista kokeilla erilaisia pelityylejä. Pelaaja voi esimerkiksi piileskellä pelin loppuun asti tai laskeutua alueelle, jolle monet muutkin pelaajat tavanomaisesti laskeutuvat. PUBG Mobilessa on tällä hetkellä kuusi erilaista karttaa sekä useita eri pelimuotoja (engl. game modes).
Peli tukee voice chat -ominaisuutta, jonka avulla voi jutella tiimiläisten ja vihollisten kanssa. Lähtökohtaisesti peliä kontrolloidaan näytöllä olevilla virtuaaliohjaimilla, mutta pelaajan on mahdollista käyttää myös erillisiä mobiilipelaamiseen tarkoitettuja peliohjaimia. Jotkut pelaajat pelaavat mobiilipeliä emulaattorilla eli pöytätietokoneella. Emulaattoripelaajat ovat etulyöntiasemassa, sillä esimerkiksi tähtääminen on helpompaa hiirellä kuin mobiililaitteen näytöllä. Emulaattoripelaajat vaikuttivat negatiivisesti mobiilipelaajien pelikokemukseen, joten nykyään he ovat erotettu toisistaan.
Julkaisu
PUBG Mobile ilmestyi ensimmäisen kerran Kiinassa 9. helmikuuta vuonna 2018 nimellä PUBG: Exhilarating Battlefield. Tämän jälkeen pelin englanninkielinen versio ilmestyi maailmanlaajuisesti 19. maaliskuuta vuonna 2018.
Vastaanotto
Toukokuussa vuonna 2018 PUBG Mobilella oli yli 10 miljoonaa aktiivista päivittäistä pelaajaa. Tuolloin mobiilipeli oli ladatuin peli yli sadassa maassa. Syyskuussa vuonna 2018 pelin aktiivisten päivittäisten käyttäjien määrä oli kohonnut 20 miljoonaan. PUBG Mobile kiellettiin Intiassa 2. syyskuuta vuonna 2020, jonka jälkeen pelaajien päivittäinen määrä laski yli puolella. Nykyään mobiilipeliä pelaa 30 miljoonaa pelaajaa päivittäin.
PUBG Mobilen suosio alkoi laskea vuonna 2019, mutta koronapandemian takia pelin latauksien määrät ja myyntitulot nousivat huomattavasti. Latauksien määrät ovat tuon jälkeen vähentyneet. Esimerkiksi vuonna 2021 peliä ladattiin 127 miljoonaa kertaa, joka on alle puolet vuoden 2019 latauskerroista. Kolme vuotta ilmestymisensä jälkeen, PUBG Mobilea oli ladattu Kiinan ulkopuolella yli miljardi kertaa.
Maaliskuussa vuonna 2020 PUBG Mobilen myyntitulot olivat 270 miljoonaa dollaria kuukaudessa. PUBG Mobile oli vuonna 2021 eniten tuottoa bruttona tuottava peli, se tuotti kaksi miljardia dollaria. PUBG Mobile saa tulonsa mikromaksuista, kun pelaajat ostavat halutessaan esimerkiksi hahmolleen uusia vaatteita.
Jalkapallon maailmanmestaruuskilpailut 2010
Vuoden 2010 jalka­pallon maailman­mestaruus­kilpailut pelattiin Etelä-Afrikassa 11. kesä­kuuta − 11. heinä­kuuta 2010 ja ne olivat järjestykseltään yhdeksännet­toista. Ensimmäistä kertaa kilpailujen 80-vuotisessa historiassa loppu­turnaus pidettiin Afrikan mantereella. Turnauksen voitti Espanja, joka kukisti loppu­ottelussa Alankomaat jatko­ajalla lukemin 1–0. Loppu­ottelu pelattiin Johannesburgissa Soccer City -areenalla. FIFAn arvioiden mukaan loppu­ottelua seurasi maailman­laajuisesti tele­vision välityksellä noin 700 miljoonaa katsojaa. Ensimmäisen mestaruutensa voittaneesta Espanjasta tuli ensimmäinen eurooppalainen joukkue, joka voitti mestaruuden vieraalla mantereella.
Kilpailujen isännyyttä haki viisi Afrikan valtiota: Egypti, Marokko, Tunisia, Libya ja Etelä-Afrikka. Etelä-Afrikka voitti Marokon äänestyksessä kisa­isännyydestä äänin 14–10. Kilpailujen karsintoihin osallistui 204 maa­joukkuetta, joista 32 pääsi loppu­turnaukseen.
Kilpailujen parhaaksi pelaajaksi valittiin uruguaylainen Diego Forlán. Loppu­turnauksen parhaat maalin­tekijät olivat Forlán sekä saksalainen Thomas Müller, espanjalainen David Villa ja alankomaalainen Wesley Sneijder. Müller oli kisojen paras nuori pelaaja.
China Aviation Industry Corporation II
Yhtymä syntyi Kiinan ilmailuministeriön yhtiöitettyä suunnittelu- ja valmistusorganisaationsa. Se syntyi 1. heinäkuuta 1999 jakamalla AVIC-niminen organisaatio AVIC I:ksi ja AVIC II:ksi. AVIC I toteutti suuria lentokoneita ja hävittäjälentokoneita, AVIC II puolestaan pienempiä matkustajalentokoneita. Vuonna 2008 AVIC I ja II yhdistettiin jälleen AVICiksi.
Jalkapallon maailmanmestaruuskilpailut 2010
Hakuprosessi
Kun päätös kisojen järjestämisestä 11. kesäkuuta – 11. heinäkuuta 2010 oli tehty, viisi maata esitti hakemuksen. Ne olivat Etelä-Afrikka, Egypti, Marokko, Tunisia ja Libya. Kaikki viisi hakijaa kuuluvat Afrikan vauraimpiin valtioihin. Tunisia ja Libya vetäytyivät kilpailusta keväällä 2004 ennen lopullista äänestystä, sillä ne pyrkivät järjestämään kisat yhdessä, mitä FIFA ei hyväksynyt. Jäljelle jääneistä maista Marokko oli vahvoilla, sillä se on ainoana Afrikan maana hakenut aiemminkin kisoja. Marokko on hakenut kisoja peräti kolmesti: 1994, 1998 ja 2006. Äänestyksessä 15. toukokuuta 2004 Etelä-Afrikka voitti kuitenkin kisat järjestettäväkseen 14 äänellä. Marokko sai 10 ääntä ja Egypti jäi ilman ääniä.
Järjestelyt
Etelä-Afrikassa rakennettiin turnausta varten viisi uutta stadionia. Niistä kolme on ottelustadionia ja kaksi harjoituskenttää. Viidelle muulle jo valmiina olevalle stadionille tehtiin kunnostustöitä. Alkuperäisten suunnitelmien mukaan kunnostustyöt olisivat valmistuneet viimeistään lokakuussa 2009. Rakennuskustannuksiksi arvioitiin hieman yli miljardi Yhdysvaltain dollaria. Kisapaikkojen rakentamisen ja kunnostamisen lisäksi Etelä-Afrikan joukkoliikenneinfrastruktuuria sekä turistien turvallisuutta täytyi parantaa FIFAn vaatimalle tasolle. Britannian ulkoministeriön mukaan Etelä-Afrikassa on erittäin paljon rikollisuutta, mutta suurimmat ongelmat ovat kuitenkin turistialueiden ulkopuolella. Etelä-Afrikan hallinto vakuutti hoitavansa järjestelyt kuntoon ennen kisojen alkamista. Jo pelkästään poliisivoimien tehostamiseen Etelä-Afrikan hallinto varasi 138 miljoonaa Yhdysvaltain dollaria.
Heinäkuussa 2009 Etelä-Afrikka ilmoitti, että kisojen järjestämiseksi tarvitaan 15 000 vapaaehtoistyöntekijää. Apulaisia tarvittiin 16 eri osa-alueella, muun muassa myynnissä, tietoliikenneyhteyksissä, logistiikassa, terveydenhuollossa ja kuljetuksissa. Ainoat vaatimukset vapaaehtoistyöntekijäksi pyrkivälle olivat täysikäisyys ja hyvä englannin kielen taito. Kisojen jälkeen FIFA ilmoitti vapaaehtoisten määräksi 18 449 henkilöä.
Huhut tapahtumapaikan siirtämisestä
Tiedotusvälineissä epäiltiin Etelä-Afrikan kykyä järjestää kisat ja pohdittiin, olisiko ne pitänyt siirtää johonkin toiseen maahan. FIFAn edustajat pitivät kiinni kannastaan, että kisat pysyisivät Etelä-Afrikalla. FIFAn pääsihteeri Sepp Blatter kuitenkin myönsi myöhemmin, että suunnitelmia varakisaisännän suhteen tehtiin, mutta kertoi niiden koskevan lähinnä tilannetta, jossa sattuisi esimerkiksi luonnonkatastrofi.
Huolimatta FIFAn virallisesta kannasta huhut kisojen siirtämisestä toiseen maahan jatkuivat. Syyskuussa 2008 Blatter kävi Etelä-Afrikassa vierailulla ja totesi järjestelyjen olevan hyvässä vaiheessa. Kesäkuussa 2009 esiturnauksen aikana kisojen järjestelytoimikunnan puheenjohtaja Danny Jordaan ilmoitti lopullisesti, että Etelä-Afrikka on valmis järjestämään kisat.
Pelipaikat
17. maaliskuuta 2006 FIFA julkaisi lopullisen listan pelipaikoista. Pelipaikoista viisi rakennettiin MM–kilpailuja varten ja muita viittä peruskorjattiin. Etelä-Afrikka käytti stadioneihin noin 13 miljardia randia (noin 1,37 miljardia euroa). On myös esitetty väitteitä, että stadionit tuottavat jatkossa vain suuria kuluja (Valkoinen norsu).
Kymmenestä stadionista kuusi sijaitsee yli kilometrin korkeudesta merenpinnasta, ja korkeimmalla olevat Soccer City ja Ellis Park ovat 1 753 metrin korkeudessa. Korkealla pelaaminen muun muassa nopeuttaa pallon liikettä sekä vaikuttaa pelaajien terveyteen. FIFAn johtavan lääkärin Jiri Dvorakin mukaan vaikutukset ovat kuitenkin vähäisiä.
500px|
thumb|left|170px|Lähes neljän miljoonan asukkaan Johannesburg on Etelä-Afrikan suurin kaupunki. thumb|left|170px|Kapkaupunki on yksi Etelä-Afrikan kolmesta pääkaupungista. Muut ovat Pretoria ja Bloemfontein.
Esiturnaus
Etelä-Afrikassa järjestettiin 14.−28. kesäkuuta 2009 maanosien mestarien välinen esiturnaus, johon osallistui 8 maata. Turnaukseen pääsivät kunkin maanosaliiton mestari, isäntämaa ja hallitseva maailmanmestari. Näin ollen Euroopasta ja Afrikasta pääsi mukaan kaksi maata, Euroopasta Espanja ja maailmanmestari Italia sekä Afrikasta Egypti ja isäntämaa Etelä-Afrikka. Molemmat Euroopan maat joutuivat kuitenkin pettymään turnaukseen, sillä Pohjois- ja Väli-Amerikan mestari Yhdysvallat pudotti ensin Italian alkulohkossa voittamalla maan maalein 3–1 ja välierissä Espanjan tuloksella 0–2 ja selvitti näin tiensä loppuotteluun Brasiliaa vastaan. Loppuottelua Yhdysvallat johti ensimmäisen puoliajan jälkeen 2–0, mutta toisella puoliajalla puolustava mestari Brasilia nousi kolmella maalillaan voittoon. Merkittävässä roolissa oli kaksi maalia tehnyt Luís Fabiano, joka myös voitti turnauksen maalipörssin viidellä osumallaan.
Karsinnat
Yhteensä 204 maata kuudelta eri mantereelta kilpailivat Etelä-Afrikan kisojen paikoista, joita oli yhteensä 32. Etelä-Afrikka isäntämaana pääsi kisoihin ilman karsintaa, joten paikkoja oli jaossa 31. Osassa maanosista karsinnat alkoivat jo vuoden 2007 puolella, ja ne päättyivät marraskuussa 2009. Vain Euroopan ja Afrikan paikkojen määrä oli varmaa, sillä Pohjois-Amerikan, Keski-Amerikan ja Karibian neljäs ja Etelä-Amerikan viides ratkaisivat yhden paikan karsintaotteluilla. Myös Oseanian karsintojen voittaja joutui kohtaamaan Aasian karsintojen viidennen.
Suurmestari (ritarikunta)
Suurmestari on ritarikunnan ylimmän johtajan arvonimi. Nimitystä käytetään sekä maallisten että hengellisten ritarikuntien, kuten Temppeliherrain ja Johanniittain, johtajista. Lisäksi vapaamuurarien suurloosin päämiestä kutsutaan suurmestariksi.
Jalkapallon maailmanmestaruuskilpailut 2010
Karsinnoista selvinneet joukkueet
*Ranking (e) on joukkueen ranking ennen kilpailuja (26.5.2010) *Ranking (j) on joukkueen ranking kilpailujen jälkeen (14.7.2010)
Lohkoarvonta
Kisoihin päässeet 32 joukkuetta jaettiin neljään arvontakoriin. Ensimmäisessä korissa oli isäntämaa Etelä-Afrikka ja lokakuun 2009 FIFA-rankingin seitsemän parasta joukkuetta, toisessa korissa Aasian, Pohjois- ja Väli-Amerikan ja Oseanian joukkueet, kolmannessa korissa muut Afrikan ja Etelä-Amerikan joukkueet sekä neljännessä korissa muut Euroopan joukkueet.
Etelä-Afrikka sijoitettiin automaattisesti lohkon A ensimmäiseksi joukkueeksi, ja muut ensimmäisen korin joukkueet arvottiin lohkojen B–H ensimmäisiksi joukkueiksi. Tämän jälkeen arvottiin kori kerrallaan loput joukkueet ja niiden paikat lohkoihin A–H. Samasta maanosasta ei voinut tulla kahta joukkuetta samaan lohkoon lukuun ottamatta Eurooppaa, jonka joukkueita voi olla samassa lohkossa korkeintaan kaksi.
Suurmestari (ritarikunta)
Suomessa tasavallan presidentti on Suomen kolmen virallisen ritarikunnan suurmestari.
Jalkapallon maailmanmestaruuskilpailut 2010
Lohkoarvonta
Lohkot arvottiin 4. joulukuuta 2009 Kapkaupungin International Convention Centressä.
Tuomarit
FIFA valitsi kuudesta eri maanosasta seuraavat 29 erotuomaria tuomitsemaan MM-kilpailuihin:
Algerialaisen Mohamed Benouzan ja paraguaylaisen Carlos Amarillan avustavat erotuomarit eivät läpäisseet ennen MM-kilpailuja järjestettyjä kuntotestejä, minkä seurauksena kolmikot pudotettiin turnauksesta. Heidät korvasi uruguaylainen Martín Vázquez avustavineen.
Tuomarivirheet
Alkulohkon ottelussa Yhdysvaltain ja Slovenian välillä malilainen erotuomari Koman Coulibaly teki kaksi virhettä, jotka herättivät julkista huomiota: 40 minuutin kohdalla hän varoitti yhdysvaltalaista Robbie Findleytä, kun pallo pelattiin hänen käteensä, ja näin Findley oli pelikiellossa lohkon päätöspelistä Algeriaa vastaan. Samassa ottelussa Coulibaly hylkäsi Yhdysvaltain maalin paitsiona, mikä todettiin hidastuksista myöhemmin virheelliseksi päätökseksi.
Alkulohkon ottelussa Yhdysvaltain ja Algerian välillä algerialainen Antar Yahia sai toisen keltaisen kortin lisäajalla siitä syystä, että hän yritti estää muita algerialaisia valittamasta tuomarille.
Neljännesvälieräottelussa Argentiinan ja Meksikon välillä Carlos Tévez teki maalin paitsioasemasta. Italialainen Roberto Rosetti ei huomannut tätä ja hyväksyi maalin. Maalin jälkeen meksikolaiset piirittivät avustavan erotuomarin, ja puoliajalla argentiinalaisilla ja meksikolaisilla oli pientä sanaharkkaa.
Tuomarivirheet herättivät keskustelua siitä, tarvitaanko jalkapalloon esimerkiksi maalilinjalle kamera, joka kertoisi ylittääkö pallo maalilinjan. Kansainvälinen jalkapalloliitto FIFA kuitenkin kommentoi asiaa, että pelin keskeyttäminen videotarkistuksen ajaksi hidastaisi peliä liikaa.
Kokoonpanot
Samoin kuin vuoden 2006 MM-kilpailuissa, mukana olleet joukkueet nimesivät 23 pelaajaa kokoonpanoonsa. Joukkueiden lopullinen kokoonpano piti olla vahvistettuna viimeistään 1. kesäkuuta 2010 mennessä. Loukkaantumisten sattuessa joukkueilla oli mahdollisuus korvata pelaaja 24 tuntia ennen ensimmäistä peliään.
Maskotti
FIFAlla on ollut tapana käyttää maskottia vuoden 1966 Englannin kisoista lähtien. Etelä-Afrikan kisojen virallinen maskotti oli nimeltään Zakumi (s. 16. kesäkuuta 1994). Tämä vihreähiuksinen leopardi julkaistiin 22. syyskuuta 2008. Nimensä se sai Etelä-Afrikan maatunnuksesta ZA ja sanasta kumi, joka tarkoittaa monella Etelä-Afrikan kielellä kymmentä. Zakumin kuvitteellisena syntymäpäivänä 16. kesäkuuta Afrikassa vietetään nuorten päivää ja syntymävuonna 1994 Etelä-Afrikka julistettiin demokraattiseksi valtioksi. Hahmon kehitti kapkaupunkilainen Andries Odendaal.
Tunnusmusiikki
MM-kilpailujen virallinen tunnuskappale oli kolumbialaisen Shakiran ja eteläafrikkalaisen yhtyeen Freshlygroundin yhdessä esittämä ”Waka Waka (This Time for Africa)", joka laulettiin englanniksi ja espanjaksi. Kappaleen kertosäe perustui kamerunilaiseen ”Zangalewa”-kappaleeseen. Kappale on myös kilpailujen virallisella kisalevyllä, Listen Up! The Official 2010 FIFA World Cup Album. MM-kilpailujen hymni on R. Kellyn esittämä ”Sign of a Victory”.
Vuvuzela
thumb|right|[[Vuvuzela]] Esiturnauksen aikana katsojat olivat suurimmalta osalta eteläafrikkalaisia kannattajia, jotka ovat tottuneet käyttämään vuvuzelaa, muovista puhallinsoitinta, jalkapallo-otteluissa. Soitin aiheutti kuitenkin paheksuntaa varsinkin eurooppalaisten pelaajien ja valmentajien keskuudessa, sillä siitä lähtevä kova sireenimäinen ääni häiritsi keskittymistä otteluun. Järjestäjät harkitsivat sen kieltämistä varsinaisen turnauksen aikana, mutta päättivät kuitenkin sallia sen vedoten siihen, että varsinaisessa turnauksessa eteläafrikkalaisia faneja on huomattavasti vähemmän kuin esiturnauksen aikana.
Turnauksen alussa katsomossa soitettavien vuvuzela-torvien äänestä tuli televisiokatsojilta negatiivista palautetta. Torvien kieltämistä harkittiin, mutta paikalliseen kulttuuriin kuuluvina niiden käyttö sallittiin. Useat televisiokanavat Yleisradio mukaan lukien ilmoitti ottavansa käyttöön määrättyjen taajuuksien suodattamisen, jotta torvien ääni saatiin hieman hiljaisemmiksi. Turnauksen aikana mm. Patrice Evra ja Lionel Messi kritisoivat vuvuzeloja.
Ottelut
Kellonajat Etelä-Afrikan normaaliaikaa (UTC+2).
Sijoitusten määräytyminen alkulohkoissa
Lohkosijoitukset ratkaistiin seuraavasti:
Lohko A
MM-kilpailut alkoivat isäntämaa Etelä-Afrikan ja Meksikon välisellä ottelulla. Eteläafrikkalainen Siphiwe Tshabalala teki myös kilpailujen ensimmäisen maalin Meksikoa vastaan. Ranskan Nicolas Anelka lähetettiin kesken turnauksen kotiin hänen arvosteltuaan päävalmentaja Raymond Domenechia. Huolimatta tappiosta Uruguaylle lohkon viimeisellä kierroksella Meksiko pääsi myös pudotuspeleihin yhdessä Uruguayn kanssa. Kisojen jälkeen Ranskan hyökkääjä Thierry Henry tapasi Ranskan presidentti Nicolas Sarkozyn keskustellakseen Ranskan epäonnistumisesta MM-kisoissa.
-
Lohko B
Eteläkorealainen Park Ji-sung teki MM-kisahistoriaa tehdessään maalin Kreikkaa vastaan: hänestä tuli ensimmäinen pelaaja, joka on tehnyt maalin kolmella eri mantereella MM-kilpailuissa. Argentiinalainen Gonzalo Higuaín teki MM-kilpailujen ensimmäisen ja ainoan hattutempun Etelä-Koreaa vastaan. Kreikka teki omaa jalkapallohistoriaa Nigeriaa vastaan ottamalla ensimmäisen pisteensä ja tehden ensimmäisen maalinsa MM-kilpailuissa. Lohkosta jatkoon menivät kolme voittoa saavuttanut Argentiina sekä päätöskierroksella Nigerian kanssa tasapelin pelannut Etelä-Korea.
-
Lohko C
C-lohkon ottelut aloittivat Englanti sekä USA, jotka pelasivat 1–1 tasapelin; ottelussa Englannin maalivahti Robert Green epäonnistui Clint Dempseyn kaukolaukauksen torjunnassa, mikä aiheutti keskustelua mediassa. Slovenian ja Yhdysvaltain välisen ottelun jälkeen suurimmaksi puheenaiheeksi nousi erotuomari Koman Coulibaly, joka hylkäsi Yhdysvaltain maalin paitsiona. USA ratkaisi jatkopaikkansa Algeriaa vastaan vasta lisäajalla Landon Donovanin maalilla. Toisena maana jatkoon meni Englanti.
-
Lohko D
Loukkaantumisista kärsinyt Saksa, jonka menestymismahdollisuuksia epäiltiin, aloitti kisat voittamalla Australian 4–0 ja nousi näin MM-kilpailujen suosikkijoukkueisiin. Saksan jatkopaikka varmistui vasta viimeisellä kierroksella, kun se voitti Ghanan Mesut Özilin maalilla 1–0. Myös Ghana pääsi jatkoon, kun Australia voitti Serbian 2–1. Ghana oli ainoa Afrikan maa, joka selviytyi pudotuspeleihin.
-
Lohko E
Japani aloitti kisat pienoisella yllätyksellä voittamalla Kamerunin 1–0. Alankomaat selvitti alkulohkon toisena joukkueena ilman pistemenetyksiä. Lohkon toisessa päätöspelissä Japani teki kaksi vapaapotkumaalia Tanskaa vastaan ja jatkoi 3–1 voiton turvin jatkoon.
-
Lohko F
Ennen lopputurnausta Uuden-Seelannin menestymismahdollisuuksia epäiltiin, mutta Uusi-Seelanti ei hävinnyt turnauksessa otteluakaan. Myös hallitseva maailmanmestari Italia putosi jatkopeleistä jäätyään lohkonsa viimeiseksi.
-
Lohko G
G-lohko oli ennalta nimetty kisojen kuolemanlohkoksi, joskin Pohjois-Korea oli arvioitu sen heikoimmaksi joukkueeksi. Toisella kierroksella Portugali voitti Pohjois-Korean peräti 7–0; ottelu näytettiin myös poikkeuksellisesti Pohjois-Koreassa. Huolimatta Norsunluurannikon voitosta Pohjois-Koreaa vastaan, lohkosta jatkoon pääsivät Brasilia ja Portugali, jotka pelasivat maalittoman tasapelin viimeisellä kierroksella.
Pian kisojen päättymisen jälkeen lähti liikkeelle huhu, jonka mukaan Pohjois-Korean päävalmentaja Kim Jong-Hun sekä pelaajat olisi lähetetty heikkojen esitysten vuoksi kotimaassaan työleireille. FIFA ryhtyi tutkimaan asiaa, ja lopulta elokuun lopulla totesi väitteet nöyryyttämisestä ja työleireille lähettämisestä perusteettomiksi. Oletus ei perustunut FIFAn edustajan henkilökohtaiseen tapaamiseen pelaajien tai valmentajan kanssa, vaan haastatteluihin sekä Pohjois-Korean liiton lausuntoon.
-
Lohko H
Voittaessaan Hondurasin Chile katkaisi 48 vuoden voitottoman kautensa jalkapallon MM-kilpailujen lopputurnauksessa. Sveitsi teki kilpailujen siihen mennessä suurimman yllätyksen voittaessaan mestarisuosikki Espanjan. Chile jatkoi viimeisen kierroksen tappiostaan huolimatta jatkoon yhdessä Espanjan kanssa.
-
Pudotuspelit
Pudotuspeleissä (pronssi- ja loppuottelut mukaan lukien) ottelun ollessa tasatuloksessa varsinaisen peliajan jälkeen, pelattiin kaksi 15 minuutin jatkoaikaa. Jos tilanne oli tasan jatkoaikojen jälkeen, ottelun tulos ratkaistiin rangaistuspotkukilpailulla.
Neljännesvälierät
Ensimmäiseen jatkopelipäivään Uruguay lähti päästämättä yhtään maalia turnauksessa. Vaikka Etelä-Korea tekikin joukkueelle maalin, Uruguay pääsi passiivisella pelillään jatkoon Suárezin kahdella osumalla. Samana päivänä pelattu USAn ja Ghanan välinen neljännesvelierä oli turnauksen ensimmäinen jatkoajalle mennyt peli. Ghanan Gyan teki jatkoajan ainoan maalin jo kolmen minuutin pelin jälkeen.
Toisena pelipäivänä Saksan ja Englannin välisessä ottelussa koettiin dramatiikkaa. Vain minuutti Saksan 2−1-johtomaalin jälkeen Frank Lampard potkaisi pallon Saksan maaliin, mutta erotuomari Jorge Larrionda ei nähnyt pallon käyvän maalissa. Toisen puoliajan alussa Lampard laukoi vielä vapaapotkun ylärimaan, mutta Englanti hävisi ottelun ja sijoittui huonommin kuin kertaakaan aiemmin MM-tasolla. Päivän toisessakin ottelussa tuomarivirhe ratkaisi maalitilanteen, sillä Argentiinan Carlos Tévezin paitsiomaali hyväksyttiin. Meksiko taisteli loppuun asti ja sai hyviä maalipaikkoja, mutta Diego Maradonan luotsaama Argentiina selvitti tiensä jatkoon.
240px|thumb|right|Brasilia ja Chile vastakkain neljännesvälierässä 28. kesäkuuta. Brasilia voitti ottelun 3–0. Alankomaat sai otteluun Slovakiaa vastaan loukkaantumisesta kärsineen Arjen Robbenin kentälle avauskokoonpanoon. Jo vartin pelaamisen jälkeen hän upotti kaukolaukauksen Slovakian verkkoon. Ottelu päättyi Alankomaan voittoon 2–1, kun Slovakia oli kaventanut lopussa rangaistuspotkusta Illan toisessa ottelussa Brasilia voitti helposti Chilen, joka oli ensimmäinen kisoista pudonnut eteläamerikkalainen joukkue.
Viimeisenä neljännesvälieräpäivänä ottelussa Japani−Paraguay tehtiin historiaa, sillä kumpikaan joukkue ei ollut aiemmin päässyt puolivälieriin asti. Ottelussa päädyttiin maalittomaan tasapeliin, ja rangaistuspotkukilpailussa Paraguay varmisti Etelä-Amerikalle jo neljännen puolivälieräpaikan. Päivän toisessa ottelussa alkusarjassa ilman päästettyjä maaleja pelannut Portugali kohtasi naapurimaansa Espanjan. Portugali ei lukuisista yrityksistä huolimatta saanut ottelussa maalia, joten Espanja voitti David Villan maalilla 1–0. Portugalin tähden Cristiano Ronaldon hermojen sanottiin pettäneen tappion vuoksi, ja hän käyttäytyi sopimattomasti kameramiestä kohtaan sylkäisemällä tätä päin.
Bessie Love
thumb|Bessie Love vuonna 1923. Bessie Love (oik. Juanita Horton; 10. syyskuuta 1898 Midland, Texas – 26. huhtikuuta 1986 Lontoo, Englanti) oli yhdysvaltalainen elokuvanäyttelijä, joka saavutti laajaa suosiota mykkäelokuvissa ja varhaisissa äänielokuvissa. Sirona ja hyvin sievänä hän näytteli viattomia nuoria tyttöjä, 1920-luvun tyylisesti pukeutuneita nuoria naisia ja tervehenkisiä naispuolisia päätähtiä. Näyttelemisen lisäksi hän kirjoitti vuonna 1919 käsikirjoituksen elokuvaan A Yankee Princess.
Jalkapallon maailmanmestaruuskilpailut 2010
Puolivälierät
Puolivälierät alkoivat kahden mestarisuosikin, Brasilian ja Alankomaiden, välisellä ottelulla. Brasilia siirtyi ottelun alussa johtoon Robinhon maalilla. Felipe Melo syötti pystysyötön, jonka Robinho ohjasi ensimmäisellä kosketuksella Maarten Stekelenburgin ohi. Hollantilaiset tasoittivat ottelun toisella puoliajalla, kun Melo ohjasi Wesley Sneijderin keskityksen omaan maaliinsa. Vartti myöhemmin Sneijder puski Dirk Kuytin syötön maaliin ja vei Hollannin 2–1-johtoon. Melo sai noin viisi minuuttia maalin jälkeen punaisen kortin tallottuaan Arjen Robbenia. Ottelu päättyi 2–1, ja näin viisinkertainen maailmanmestari Brasilia tippui MM-kilpailuista toisen kerran peräkkäin puolivälierävaiheessa.
Bessie Love
Varhaiset vaiheet
Love kävi koulua synnyinkaupungissaan Texasin Midlandissa kahdeksanteen luokkaan asti, jolloin hänen kiropraktikkoisänsä muutti perheineen Hollywoodiin. Love valmistui Los Angelesin lukiosta ja sai sitten vanhemmiltaan päättäjäislahjaksi matkan Yhdysvaltojen ympäri. Kuuden kuukauden matkustelun jälkeen he palasivat kotiinsa Los Angelesiin.
Jalkapallon maailmanmestaruuskilpailut 2010
Puolivälierät
250px|thumb|left|Uruguay voitti Ghanan rangaistuspotkukilpailun jälkeen. Alankomaiden välierävastustaja tuli ottelusta Uruguay–Ghana. Uruguay aloitti ottelun painostamalla, mutta ensimmäisen puoliajan lopulla Ghanakin sai muutaman vaarallisen maalintekopaikan. Ensimmäisen puoliajan lisäajalla nähtiin ottelun ensimmäinen maali, kun Sulley Muntari ohitti kaukolaukauksellaan Uruguayn maalivahdin Fernando Musleran. Uruguayn Diego Forlán tasoitti ottelun toisella puoliajalla vapaapotkusta. Koska varsinaisella peliajalla ei tehty enempää maaleja, haettiin ratkaisua jatkoajalta. Jatkoajan lopulla, Ghanan vapaapotkun jälkitilanteesta, Luis Suárez torjui käsillään Dominic Adiyiahin yrityksen ja sai punaisen kortin. Tilanteesta tuomitun rangaistuspotkun Asamoah Gyan laukoi ylärimaan, ja ottelu ratkaistiin rangaistuspotkukilpailussa, jonka Uruguay voitti 4–2.
Bessie Love
Ura mykkäelokuvissa
thumb|vasen|Bessie Love noin vuonna 1916. Perheen taloudellista tilannetta auttaakseen Loven äiti lähetti hänet Biograph Studiolle, missä hän tapasi uraauurtavan elokuvaohjaaja D. W. Griffithin, joka perehdytti Bessien elokuviin ja antoi hänelle hänen taiteilijanimensä. Griffith antoi hänelle pieniä rooleja elokuvissaan Kansakunnan synty (1915) ja Suvaitsemattomuus (1916). Hän esiintyi myös William S. Hart vastanäyttelijänään elokuvassa The Aryan sekä Douglas Fairbanksin kanssa elokuvissa The Good Bad Man, Reggie Mixes In ja The Mystery of the Leaping Fish (1916).
Vuonna 1922 Love valittiin yhdeksi WAMPAS Baby Starseista. Hänen rooliensa muuttuessa suuremmiksi myös hänen suosionsa kasvoi. Hän esiintyi Charlestonissa elokuvassa The King on Main Street vuonna 1925. Hän esiintyi samana vuonna päätähtenä myös elokuvassa The Lost World, joka on Arthur Conan Doylen samannimiseen romaaniin pohjautuva tieteisfantasiaseikkailu. Kolme vuotta myöhemmin hän esiintyi päätähtenä elokuvassa The Matinée Idol, nuoren Frank Capran ohjaamassa romanttisessa komediassa.
Jalkapallon maailmanmestaruuskilpailut 2010
Puolivälierät
Puolivälierien kolmannessa ottelussa kohtasivat kaksi menestynyttä jalkapallomaata, Saksa ja Argentiina. Ottelun ensimmäinen maali tuli kolmannella minuutilla, kun Thomas Müller puski pallon Bastian Schweinsteigerin vapaapotkusta maaliin. Saksa ratkaisi pelin toisella puoliajalla, kun Müller riisti Argentiinan puolustukselta pallon ja muutaman syötön jälkeen Miroslav Klose teki ottelun toisen maalin. Muutama minuutti myöhemmin Schweinsteiger syötti Arne Friedrichille, joka teki ensimmäisen maajoukkuemaalinsa. Loppulukemat 4–0 viimeisteli Klose Mesut Özilin syötöstä.
Bessie Love
Ura äänielokuvissa
Love kykeni menestyksekkääseen siirtymiseen äänielokuviin, ja vuonna 1929 hänet palkittiin parhaan naispääosan Oscar-palkinnolla elokuvastaan Broadwayn sävel. Hän esiintyi myös useissa muissa musikaaleissa mukaan lukien Hollywood revue 1930 (1929), Teatterityttö (1930), Jazz-morsian (1930) ja They Learned About Women (1931).
Vuonna 1932 Loven ura Yhdysvaltojen elokuvamarkkinoilla oli kuitenkin lähtenyt laskuun. Hän muutti 1935 Englantiin ja teki siellä näyttämötyötä ja satunnaisesti elokuvia. Sodan syttyessä hän palasi Yhdysvaltoihin, missä hän työskenteli Punaiselle Ristille viihdyttäen sotajoukkoja. Hän muutti takaisin Britanniaan, jossa hänen pääoleskelupaikkansa sijaitsi, ja jatkoi näyttelemällä pieniä rooleja elokuvayhtiöille sekä Yhdysvalloissa että Britanniassa. Hän esiintyi sellaisissa elokuvissa kuin Paljasjalkakreivitär (1954) Humphrey Bogartin kanssa ja yhdysvaltalaisena turistina elokuvassa Mysteerio hotellissa (1961), jonka päätähtenä oli Kenneth More. Hän esitti myös pientä roolia yhdysvaltalaisena turistina James Bond -elokuvassa Hänen majesteettinsa salaisessa palveluksessa (1969).
Jalkapallon maailmanmestaruuskilpailut 2010
Puolivälierät
Viimeisessä puolivälieräottelussa kohtasivat Espanja ja Paraguay. Ensimmäisellä puoliajalla Espanja hallitsi pallollista peliä, mutta Paraguay painosti Espanjan pallollista pelaajaa sekä esti syöttösuunnat. Ottelun toisella puoliajalla nähtiin kahdessa minuutissa kolme rangaistuspotkua: ensin Gerard Piqué kaatoi Paraguayn Oscar Cardozon rangaistusalueella, mutta Iker Casillas torjui Cardozon yrityksen. Toisessa päässä Antolín Alcaraz kaatoi David Villan. Xabi Alonso laukaisi rangaistuspotkun maaliin. Ottelun erotuomari Carlos Batres hylkäsi kuitenkin maalin, koska espanjalaiset olivat juosseet liian aikaisin rangaistusalueelle. Alonso epäonnistui uusintayrityksessään. Ottelun ainoan maalin teki Villa, ja Espanja eteni näin välieriin.
Bessie Love
Ura äänielokuvissa
Loven ura loppui kuitenkin nopeasti, ja hän muutti Yhdysvaltoihin, missä hänellä oli rooleja useissa elokuvissa. Hän teki comebackin 1980-luvulla rooleillaan elokuvassa Ragtime – toivon ja vihan aika, Warren Beattyn elokuvassa Punaiset (1981) ja (viimeisessä elokuvassaan) Verenjano (1983), jonka päätähtiä olivat Catherine Deneuve, David Bowie ja Susan Sarandon. Elämänsä aikana Love esiintyi yhteensä 131 televisiosarjan jaksossa tai elokuvassa.
Jalkapallon maailmanmestaruuskilpailut 2010
Välierät
200px|thumb|right|[[Paul (mustekala)|Paul-mustekala ennusti Espanjan voittavan Saksan. ]] Ensimmäinen välieräottelu pelattiin Alankomaiden ja Uruguayn välillä. Ottelun avausmaalin teki Alankomaiden kapteeni Giovanni van Bronckhorst, joka potkaisi pallon kaukaa ohi Fernando Musleran. Uruguayn tasoituksesta vastasi neljä minuuttia ennen ensimmäisen puoliajan loppumista Diego Forlán. Toisella puoliajalla hollantilaiset tekivät kaksi maalia. Ensin Wesley Sneijder uruguaylaispuolustajasta suuntaamuuttanut laukaus meni tolpan kautta sisään, ja muutamaa minuuttia myöhemmin Arjen Robbenin puskumaali siirsi Alankomaat 3–1-johtoon. Sneijderin maali oli kuitenkin siitä kyseenalainen, että Robin van Persie näytti olevan paitsiossa, kun hän päästi pallon menemään jalkansa alta maaliin ja osallistui näin passiivisesti peliin. Lisäajalla Maximiliano Pereira kavensi ottelun lopputulokseksi 3–2.
Bessie Love
Yksityiselämä
Love oli naimisissa kerran, vuosina 1929–1935 elokuvatuottaja William Hawksin (joka oli elokuvaohjaaja Howard Hawksin veli) kanssa. Hänellä oli tästä avioliitosta yksi tytär. Love kuoli 87-vuotiaana Lontoossa, Englannissa vuonna 1986.
Hänellä on tähti Hollywood Walk of Famessa osoitteessa 6777 Hollywood Blvd.
Jalkapallon maailmanmestaruuskilpailut 2010
Välierät
Toisessa välieräottelussa kohtasivat Espanja sekä Saksa. Saksa lähti otteluun puolustavalla pelitaktiikalla. Ottelun avausmaali, joka jäi myös ottelun ainoaksi, nähtiin 73 minuutin pelin jälkeen, kun Carles Puyol puski Xavin antaman kulmapotkun aivan yläriman alapuolelta maaliin. Espanja eteni näin ensimmäisen kerran MM-kilpailujen loppuotteluun.
Pronssiottelu
Saksa oli tehnyt viisi muutosta välieräottelun avauskokoonpanoonsa, ja Uruguay sai takaisin pelikiellon kärsineen Luis Suárezin sekä Diego Luganon. Ottelun ensimmäisen maalin teki Thomas Müller 18. minuutilla. Hän oli saanut pallon, kun Fernando Muslera oli torjunut Bastian Schweinsteiger laukauksen. Maali oli Müllerin turnauksen viides. Ottelun tasoitti Uruguayn Edinson Cavani. Schweinsteiger menetti keskikentällä pallon Diego Pérezille, joka syötti Suárezille, jonka syötöstä Cavani laukoi maalin. Uruguay siirtyi toisella puoliajalla johtoon, kun Diego Forlán laukoi Arévalo Ríosin keskityksestä pallon maaliin. Maali oli myös Forlánin viides lopputurnauksessa. Saksan tasoitus tuli viisi minuuttia myöhemmin, kun Jerome Boatengin keskityksestä Marcell Jansen puski pallon maaliin. Ottelun loppulukemat 3–2 viimeisteli Sami Khedira kulmapotkun jälkitilanteesta.
Loppuottelu
210px|thumb|right|Espanjan joukkue juhlii maailmanmestaruutta loppuottelun jälkeen. Loppuottelussa kohtasivat Espanja ja Alankomaat. Molemmille joukkueille turnausvoitto olisi ollut maan historian ensimmäinen. Espanja hallitsi ottelua aina enemmän sen edetessä, mutta alankomaalaiset saivat luotua vaarallisia maalintekopaikkoja. Alankomaiden Arjen Robbenille tarjoutui ensimmäisen puoliajan paras maalintekopaikka, kun hän pääsi läpiajoon. Espanjan maalivahti Iker Casillas torjui kuitenkin Robbenin yrityksen. Varsinaisen peliajan jälkeen oltiin maalittomassa tasapelissä. Ottelun ainoan punaisen kortin sai Alankomaiden John Heitinga, kun hän kaatoi Andrés Iniestan, joskin Iniesta kaatui helpohkosti. Iniesta ratkaisi loppuottelun, kun jatkoaikaa oli jäljellä viisi minuuttia. Hänen laukauksensa meni Alankomaiden maalivahti Stekelenburgin kainalon alta maaliin. Se jäi jatkoajan ainoaksi maaliksi, ja Espanja voitti historiansa ensimmäisen maailmanmestaruuden. Alankomaat jäi kolmannen kerran MM-hopealle.
FIFA palkitsi Espanjan noin 25 miljoonan ja Alankomaat noin 18 miljoonan euron summalla. Espanjan kuninkaallinen jalkapalloliitto maksoi jokaiselle pelaajalle 600 000 euron voittobonuksen.
Kilpailujen jälkeen FIFA rankaisi Alankomaita noin 11 tuhannen euron ja Espanjaa noin 7300 euron sakoilla epäurheilijamaisesta käytöksestä. Loppuottelussa alankomaalaiset ottivat kahdeksan ja espanjalaiset viisi keltaista korttia.
Tilastot
Etelä-Afrikan MM-kilpailuissa tehtiin yhteensä 145 maalia 96 eri pelaajan tekemänä. Tämä maalimäärä on MM-kilpailujen historian vähiten sen jälkeen, kun siirryttiin 64 ottelun lopputurnaukseen.
Palkinnot
175px|thumb|right|Kultaisen pallon voittanut [[Diego Forlán. ]] Kultainen pallo jaettiin turnauksen parhaimmalle pelaajalle. FIFAn tekninen työryhmä julkisti kymmenen pelaajan listan, josta median edustajat valitsevat kisojen kolme parasta pelaajaa. Kultaisen pallon voitti uruguaylainen Diego Forlán.
Kultainen pallo -palkinnon ehdokkaat
Kilpailujen parhaalle maalintekijälle myönnettiin kultainen kenkä. Koska sekä Diego Forlán, Thomas Müller, Wesley Sneijder että David Villa saivat viisi maalia kukin, palkinto myönnettiin eniten maalisyöttöjä tehneelle pelaajalle. Kultaisen kengän voitti viidellä maalillaan ja kolmella maalisyötöllään saksalainen Thomas Müller.
Kilpailujen parhaana nuorena pelaajana palkittiin kultaisen kengänkin voittanut Thomas Müller. Muut voittajaehdokkaat olivat ghanalainen André Ayew sekä meksikolainen Giovani dos Santos. Palkinnon voittajan päätti FIFAn tekninen työryhmä.
Kilpailujen parhaalle maalivahdille, espanjalaiselle Iker Casillasille, myönnettiin kultainen hanska -palkinto. Voittajan päätti FIFAn tekninen työryhmä.
Kilpailujen vähiten varoituksia ottanut joukkue Espanja voitti FIFAn reilun pelin palkinnon. Vain pudotuspeleihin päässeet joukkueet olivat kelvollisia voittamaan tämän palkinnon.
FIFA.com-verkkosivuston käyttäjät valitsivat turnauksen tähdistöjoukkueen:
Televisiointi
Kisat lähetettiin Suomessa teräväpiirtoisena YleHD-kanavalla sekä normaalilaadulla. Muun muassa DNA näytti kaapeliverkossaan maksutta kisoja teräväpiirtolaatuisena. Kisat lähetettiin myös normaalilaadulla TV2:lla ja joitakin otteluita näytettiin FST5-kanavalla.
Yhdysvalloissa jalkapallon MM-kilpailuja näytti kaksi televisioasemaa: ESPN sekä espanjankielinien Univision. ESPN oli maksanut 100 miljoonaa ja Univision 325 miljoonaa Yhdysvaltain dollaria TV-oikeuksista sekä Etelä-Afrikan että Brasilian MM-kilpailuihin. Noin 19,6 miljoonaa yhdysvaltalaista katsoi Ghanan ja Yhdysvaltain neljännesvälieräottelua, mikä oli Yhdysvaltain ennätys. Ennätyksen rikkoi myöhemmin loppuottelu, jota seurasi 24,3 miljoonaa katsojaa. Maailmanlaajuisesti loppuottelua seurasi noin 700 miljoonaa ihmistä. Suomessa finaalia seurasi 1 235 000 ja Englannissa 18,4 miljoonaa katsojaa.